**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

Η ανάθεση της σύμβασης για τα παραδοτέα Π2.1, Π2.2, Π2.5, Π2.6 υπό τη μορφή χωριστών τμημάτων δεν προκρίνεται λόγω της ενιαίας φύσης των προκηρυσσόμενων υπηρεσιών στο πλαίσιο του έργου και της ανάγκης για την ύπαρξη κεντρικού συντονισμού και διοίκησης των ενεργειών υλοποίησης τους και εξασφάλισης της ροής των παραδοτέων και της κοινής επιστημονικής, τεχνικής και σχεδιαστικής αντίληψης κατά την εκπόνησή τους, καθώς αυτά αλληλεξαρτώνται σε επίπεδο στόχευσης και περιεχομένου.

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

**Π2.1: Στρατηγικό σχέδιο Πανεπιστημίου και προτυποποιημένος Οδηγός διαδικασιών για την κατάρτιση και εφαρμογή του**

Στόχος του παραδοτέου είναι η ανάπτυξη ενός Στρατηγικού Σχεδίου του Πανεπιστημίου, με βάση το οποίο θα καθοριστούν οι βασικοί στόχοι του Ιδρύματος και η κατάλληλη στρατηγική σε βάθος τριετίας για την επίτευξή τους. Παράλληλα, η στρατηγική θα εξειδικευτεί σε επιμέρους ετήσιους προγραμματισμούς στόχων και δράσεων, ενώ επιπλέον θα διαμορφωθεί ένα σύστημα αξιολόγησης. Το Στρατηγικό Σχέδιο θα αφορά σε όλες τις δραστηριότητες του Ιδρύματος και συγκεκριμένα την εκπαίδευση, τα προγράμματα σπουδών, την έρευνα και καινοτομία, τις υποδομές και υπηρεσίες, το ανθρώπινο δυναμικό και τη διοίκηση και τη διασφάλιση ποιότητας.

Ακόμα, για τη κατάρτιση και εφαρμογή του Στρατηγικού Σχεδίου θα αναπτυχθεί σχετικός οδηγός διαδικασιών, ο οποίος θα ενσωματωθεί στο εγχειρίδιο ποιότητας του Πανεπιστημίου και θα περιλαμβάνει τα στάδια: α) της ανάλυσης του υφιστάμενου περιβάλλοντος και β) της διαμόρφωσης, υλοποίησης και ελέγχου της στρατηγικής. Για κάθε στάδιο θα πραγματοποιηθεί ανάλυση των διαδικασιών που ακολουθούνται και των χρονοδιαγραμμάτων τους, των αρμοδιοτήτων των εμπλεκομένων μερών (όπως Διοίκηση, Ακαδημαϊκά Τμήματα, Διοικητικές Υπηρεσίες/Διευθύνσεις/Τμήματα, Σύγκλητος, ΜΟΔΙΠ, Ανθρώπινο Δυναμικό, Φοιτητές, Κοινωνικοί Εταίροι κα), των δεδομένων εισόδου και εξόδου των διαδικασιών, του συστήματος δεικτών για τη μέτρηση της αποτελεσματικότητας της συνολικής διαδικασίας, καθώς και των σχετικών με τις διαδικασίες προτύπων.

Η μεθοδολογία ανάπτυξής του Στρατηγικού Σχεδίου θα καθοριστεί σε συνεργασία με την Ομάδα Έργου της Αναθέτουσας Αρχής.

ΧΡΟΝΟΔΙΑΓΡΑΜΜΑ:

|  |  |  |
| --- | --- | --- |
| **ΠΑΡΑΔΟΤΕΟ** | **Έναρξη** | **Λήξη** |
| **Π2.1:** **Στρατηγικό σχέδιο Πανεπιστημίου και προτυποποιημένος οδηγός διαδικασιών για την κατάρτιση και εφαρμογή του** | Ε | Ε+12Μ ή το αργότερο 2 μήνες πριν τη λήξη του φυσικού αντικειμένου του έργου |

**Π2.2: Οδηγός σύνταξης, παρακολούθησης Προγραμματικής Συμφωνίας**

Στόχος του παραδοτέου είναι η ανάπτυξη διαδικασιών για τη σύνταξη και παρακολούθηση της Προγραμματικής Συμφωνίας. Ειδικότερα, θα διαμορφωθεί σχετικός οδηγός διαδικασιών, ο οποίος θα ενσωματωθεί στο εγχειρίδιο ποιότητας του Πανεπιστημίου και ο οποίος θα περιλαμβάνει όλες τις διαδικασίες παρακολούθησης της Προγραμματικής Συμφωνίας, με την περιγραφή των ροών των εργασιών και τα χρονοδιαγράμματα τους, των αρμοδιοτήτων των εμπλεκομένων μερών (Διοίκηση, ΕΘΑΑΕ, Ακαδημαϊκά Τμήματα, Διοικητικές Υπηρεσίες κα), των δεδομένων εισόδου και εξόδου, καθώς και του συστήματος μέτρησης απόδοσής των διαδικασιών.

Η μεθοδολογία ανάπτυξης του Οδηγού θα καθοριστεί σε συνεργασία με την Ομάδα Έργου της Αναθέτουσας Αρχής.

ΧΡΟΝΟΔΙΑΓΡΑΜΜΑ:

|  |  |  |
| --- | --- | --- |
| **ΠΑΡΑΔΟΤΕΟ** | **Έναρξη** | **Λήξη** |
| **Π2.2: Οδηγός σύνταξης, παρακολούθησης Προγραμματικής Συμφωνίας** | Ε | Ε+12Μ ή το αργότερο 2 μήνες πριν τη λήξη του φυσικού αντικειμένου του έργου |

**Π2.5: Οδηγός με διαδικασίες και προτυποποιημένα έντυπα τεχνικής Benchmarking**

Στόχος του παραδοτέου είναι η συγκριτική αξιολόγηση των διαδικασιών, των στόχων και των δράσεων που αφορούν στις δραστηριότητες του Πανεπιστημίου σε σχέση με άλλα ακαδημαϊκά ιδρύματα σε εθνικό και ευρωπαϊκό επίπεδο, στα αντίστοιχα πεδία (benchmarking). Η αξιολόγηση θα πραγματοποιείται με τη βοήθεια επιλεγμένων δεικτών, αξιολογώντας τις επιδόσεις στους τομείς της διοίκησης και διαχείρισης πόρων και προσωπικού, της στρατηγικής, της έρευνας και ανάπτυξης και της διασφάλισης της ποιότητας. Σε σχετικό οδηγό, ο οποίος θα ενσωματωθεί στο εγχειρίδιο ποιότητας του Πανεπιστημίου θα αποτυπωθούν οι διαδικασίες για την εφαρμογή της τεχνικής benchmarking.

Η μεθοδολογία ανάπτυξης του οδηγού θα καθοριστεί σε συνεργασία με την Ομάδα Έργου της Αναθέτουσας Αρχής.

ΧΡΟΝΟΔΙΑΓΡΑΜΜΑ:

|  |  |  |
| --- | --- | --- |
| **ΠΑΡΑΔΟΤΕΟ** | **Έναρξη** | **Λήξη** |
| **Π2.5: Οδηγός με διαδικασίες και προτυποποιημένα έντυπα τεχνικής benchmarking** | Ε | Ε+8Μ |

**Π2.6: Στρατηγικό σχέδιο Ακαδημαϊκού Τμήματος και προτυποποιημένος οδηγός διαδικασιών για την κατάρτισή και εφαρμογή του**

Στόχος του παραδοτέου είναι η ανάπτυξη ενός Στρατηγικού Σχεδίου Ακαδημαϊκού Τμήματος, το οποίο θα οριστεί από τη Διοίκηση του Πανεπιστημίου, με βάση το οποίο θα καθοριστούν οι βασικοί στόχοι του Τμήματος και η κατάλληλη στρατηγική σε βάθος τριετίας για την επίτευξή τους. Παράλληλα, η στρατηγική θα εξειδικευτεί σε επιμέρους ετήσιους προγραμματισμούς στόχων και δράσεων, ενώ ακόμα θα διαμορφωθεί ένα σύστημα αξιολόγησης Το Στρατηγικό Σχέδιο θα αφορά σε όλες τις εκπαιδευτικές, ερευνητικές και διοικητικές δραστηριότητες του Ακαδημαϊκού Τμήματος.

Ακόμα, για τη κατάρτιση και εφαρμογή του Στρατηγικού Σχεδίου θα αναπτυχθεί σχετικός οδηγός διαδικασιών, ο οποίος θα ενσωματωθεί στο εγχειρίδιο ποιότητας του Πανεπιστημίου και θα περιλαμβάνει τα στάδια: α) της ανάλυσης του υφιστάμενου περιβάλλοντος και β) της διαμόρφωσης, υλοποίησης και ελέγχου της στρατηγικής. Για κάθε στάδιο θα πραγματοποιηθεί ανάλυση των διαδικασιών που ακολουθούνται και των χρονοδιαγραμμάτων τους, των αρμοδιοτήτων των εμπλεκομένων μερών (όπως Γ.Σ., ΟΜΕΑ, ΜΟΔΙΠ, Διοίκηση, μέλη διδακτικού προσωπικού, φοιτητές, απόφοιτοι, κοινωνικοί εταίροι κ.α.), των δεδομένων εισόδου και εξόδου των διαδικασιών, του συστήματος δεικτών για τη μέτρηση της αποτελεσματικότητας της συνολικής διαδικασίας, καθώς και των σχετικών με τις διαδικασίες προτύπων.

Η μεθοδολογία ανάπτυξης του Στρατηγικού Σχεδίου θα καθοριστεί σε συνεργασία με την Ομάδα Έργου της Αναθέτουσας Αρχής

ΧΡΟΝΟΔΙΑΓΡΑΜΜΑ:

|  |  |  |
| --- | --- | --- |
| **ΠΑΡΑΔΟΤΕΟ** | **Έναρξη** | **Λήξη** |
| **Π2.6: Στρατηγικό Σχέδιο Ακαδημαϊκού Τμήματος και προτυποποιημένος οδηγός διαδικασιών για την κατάρτισή και εφαρμογή του** | Ε | Ε+8Μ |

**ΓΕΝΙΚΟΙ ΟΡΟΙ:**

Η αντικατάσταση του Υπευθύνου του Έργου και των Στελεχών της Ομάδας Έργου που θα προταθούν στην προσφορά επιτρέπεται μόνο για σπουδαίο λόγο και με άτομα τουλάχιστον αντίστοιχων προσόντων από αυτά που αναφέρονται στην προσφορά και υπό την προϋπόθεση της έγκρισης της Αναθέτουσας Αρχής. Προκειμένου να προβεί στην αντικατάσταση των στελεχών του ο οικονομικός φορέας θα πρέπει να ειδοποιήσει έγκαιρα, εγγράφως την Αναθέτουσα αρχή τουλάχιστον δέκα πέντε (15) ημερολογιακές ημέρες πριν από την αντικατάσταση και με βάσιμη αιτιολόγηση της αντικατάστασης (π.χ. περιπτώσεις λήξης της συνεργασίας του μέλους με την εταιρία).

Η Αναθέτουσα Αρχή μπορεί επίσης να ζητήσει την αντικατάσταση του Υπεύθυνου Έργου ή μέλους της Ομάδας Έργου σε περιπτώσεις που αποδεδειγμένα δεν ανταποκρίνεται στις απαιτήσεις του έργου.

**ΜΕΡΟΣ Β- ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «ΜΟΔΙΠ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ», με κωδικό Επιτροπής Ερευνών «83030» και κωδικό MIS «5129057».

Η πράξη συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους, στο πλαίσιο του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση» του ΕΣΠΑ 2014-2020 και στον Άξονα Προτεραιότητας «Βελτίωση της ποιότητας και αποτελεσματικότητας του Εκπαιδευτικού Συστήματος».

Η εν λόγω Προμήθεια εντάσσεται στον ακόλουθο κωδικό του Κοινού Λεξιλογίου δημοσίων συμβάσεων (CPV): 79415200-8.

**Η εκτιμώμενη καθαρή αξία της σύμβασης ανέρχεται στο ποσό των 48.387,10€ ήτοι συνολικής αξίας 60.000,00€ συμπεριλαμβανομένου ΦΠΑ ή ανά παραδοτέο, όπως αναλυτικά περιγράφεται στον κατωτέρω πίνακα:**

|  |  |  |  |  |
| --- | --- | --- | --- | --- |
| **A/A** | **ΠΕΡΙΓΡΑΦΗ ΠΑΡΑΔΟΤΕΟΥ** | **Προϋπολογισμός χωρίς ΦΠΑ 24%** | **ΦΠΑ 24%** | **Προϋπολογισμός με ΦΠΑ 24%** |
| **1** | **Π2.1: Στρατηγικό σχέδιο Πανεπιστημίου και προτυποποιημένος οδηγός διαδικασιών για την κατάρτιση και εφαρμογή του** | **32.258,06€** | **7.741,94€** | **40.000,00€** |
| **2** | **Π2.2: Οδηγός σύνταξης, παρακολούθησης Προγραμματικής Συμφωνίας** | **3.225,81€** | **774,19€** | **4.000,00€** |
| **3** | **Π2.5: Οδηγός με διαδικασίες, προτυποποιημένα έντυπα τεχνικής benchmarking** | **4.838,71€** | **1.161,29€** | **6.000,00€** |
| **4** | **Π2.6: Στρατηγικό Σχέδιο Ακαδημαϊκού Τμήματος και προτυποποιημένος οδηγός διαδικασιών για την κατάρτισή και εφαρμογή του** | **8.064,52€** | **1.935,48€** | **10.000,00€** |
| **ΣΥΝΟΛΟ:** | | **48.387,10€** | **11.612,90€** | **60.000,00€** |

**Η διάρκεια της σύμβασης ορίζεται σε δώδεκα (12) μήνες, από την ημερομηνία υπογραφής της, ή το αργότερο δύο (2) μήνες πριν τη λήξη του φυσικού αντικειμένου του έργου.**

O Συντάξας των Τεχνικών Προδιαγραφών

Καθηγητής Σταύρος Δ. Νικολόπουλος

Αντιπρύτανης

Πανεπιστήμιο Ιωαννίνων